Kohtumisel huvitas kadette kaitseatašee töö iseloom ning rotatsiooni kestus. Samuti vahetati aktiivselt informatsiooni erinevate riikide ohvitseri hariduse kohta. "Saime arutada teemasid, mille kohta pole info leitav internetis, samuti olid kohal selliste riikide esindajad, kellega Kõrgema Sõjakooli kadetid igapäevast koostööd ei tee," ütles Kalamees. Tema  sõnul on kõrgemate ohvitseridega suhtlemine oluline ka kadettide sotsiaalse küpsuse ning silmaringi arendamisel.